《雨后月明起坐戏成》
宋代·舒岳祥

雨后月明，如醉而醒。
不见其形，但见其影。
我梦初回，非曙非暝。
但人无言，起舞弄景。
永鸟无声，一鹤自警。
清风南来，露坠炯炯。
我病不饮，酌此清冷。
超然顿悟，九万俄顷。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。